Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13977

2. Megjegyzés. - Arra lehet számítani, hogy olyan telepítési helyeken, ahol az ILS és az MLS együtt van telepítve, ott az MLS-t az ILS kritikus területen belül lehet elhelyezni, a "G"- Melléklet 4.1 Részében lévő útmutató anyagnak megfelelően. 2.1.10.2 A kritikus és érzékenységi területeknek azokat a jellemző példáit, amit védeni kell, a C-3A., C-3B., C-4A. és C-4B. számú ábra mutatja be. A kritikus terület védelménél az szükséges, hogy szabályszerűen tiltsák meg minden járműnek és a guruló, vagy parkoló légijárműveknek az erre a területre történő belépését valamennyi ILS üzemeltetés idejére. Az egyes iránysáv adóra és siklópálya adóra meghatározott kritikus területet egyértelműen ki kell jelölni. Megfelelő jelző eszközöket kell biztosítani azon gurulóutaknál és utaknál, amelyek a kritikus területbe behatolnak, azért, hogy kitiltsák a járműveket és a légijárműveket. Az érzékenységi területre vonatkozóan szükséges lehet az, hogy az összes mozgó forgalmat, vagy annak egy részét kitiltsák a lehetséges interferenciától és az üzemeltetés kategóriájától függően. Célszerű lehet a repülőtér határainak olymódon való kijelölése, hogy az magába foglalja az összes érzékenységi területet azért, hogy megfelelő ellenőrzést tudjanak biztosítani minden mozgó forgalom felett az ILS jeleinek elfogadhatatlan interferenciája megakadályozása céljából. Ha ezek a területek a repülőtér határvonalain kívülre esnek, akkor elengedhetetlen az, hogy a megfelelő hatóságokkal együttműködve, kieszközöljék a megfelelő ellenőrzés biztosítását. Üzemeltetési eljárásokat kell kifejleszteni az érzékenységi területek védelmére. 2.1.10.3 Az érzékenységi terület mérete számos tényezőtől függ, ezek az ILS antenna típusa, a terepfelszín, a mesterséges akadályok mérete és iránya, a nagy légijárműveket és járműveket is beleértve. A modern felépítésű iránysáv és siklópálya antennák nagyon hatékonyak lehetnek a zavaró lehetőségek csökkentésében, és ebből eredően az érzékenységi területek méretében. A miatt a lehetőség miatt, hogy a nagyobb típusú légijárművek nagyobb mértékben zavarják az ILS jeleit, ezekre a légijárművekre az érzékenységi terület egy jelentős távolsággal kiterjed a kritikus területen kívülre. A problémát súlyosbítja a megnövekedett földi forgalom-sűrűség. 2.1.10.3.1 Az iránysáv adó esetében az antenna fő irányú sugárzása által "megvilágított" minden nagyobb akadályt úgy kell tekinteni, mint az elfogadhatatlan jel interferencia lehetséges forrását. Ez 2007/70/II. szám magába foglalja a futópályán és a néhány gurulóúton lévő légijárműveket is. Az I., II. és III. Kategóriájú üzemeltetések védelmére szükséges érzékenységi területek méretei eltérőek lesznek, és a legnagyobb az lesz, ami a III. Kategóriához szükséges. Csak a legkisebb zavaró hatás engedhető meg a III. Kategóriára, de egy, a tűréshatáron kívüli irányvonal a futópálya felszíne mentén nem fogja befolyásolni az I. vagy II. Kategóriájú üzemeltetéseket. Ha az irány felépítés már a statikus többutas hatások miatt határértékű, akkor egy kismértékű további interferencia elfogadhatatlan jelet fog létrehozni. Az ilyen esetekben lehet, hogy egy nagyméretű érzékenységi területet kell elfogadtatni. 2.1.10.3.2 A siklópálya esetében a tapasztalat azt mutatja, hogy bármilyen olyan tárgyat, ami a siklópálya antenna szimmetria síkja fölé benyúlik, és az antenna oldalszög fedésterületen belül van, a jel lehetséges interferencia forrásaként kell tekinteni. Az antenna vízszintes síkja feletti felület szöge a használatos siklópálya antenna-sor típusától függ. Amikor nagyon nagy légijárművek parkolnak, vagy gurulnak a siklópálya antennától mért néhány-ezer lábon belül, vagy közvetlenül az antenna és a megközelítési siklópálya között, akkor rendszerint komoly zavart okoznak a siklópálya jelben. Másrészről a siklópálya antennától mért néhány-száz lábon túl lévő kis légijárművek hatása viszont elhanyagolhatónak látszik. 2.1.10.3.3 A tapasztalatok azt mutatják, hogy az ILS jelek visszatükröződésére és sugáreltérítésére hatással lévő azon fő tényezők, amelyek a többutas terjedési interferenciát létrehozzák, a magas és a légijárművek és járművek függőleges beállítású felületei. A valószínűleg elfogadható függőleges felület maximális magasságát a "legkedvezőtlenebb elhelyezkedésű helyzettel" együtt meg kell határozni. Ennek az oka az, hogy bizonyos elhelyezkedés határértéken kívüli iránysáv, vagy siklópálya eltéréseket okozhat nagyobb távolságokban is, mint a párhuzamos, vagy merőleges elhelyezkedések. 2.1.10.4 Számítógépes, vagy modellező technikát lehet alkalmazni az akadályok által okozott ILS zavarás valószínű helyének, nagyságának és időtartamának az olyan kiszámítására, hogy a különféle méretű és elhelyezkedésű légijárművek, vagy szerkezetek a különböző helyeken hogyan hozhatják létre. Az ezekkel a technikákkal foglalkozó kiadványok a következőket foglalják magukba:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes